Diari Oficial de la Generalitat Valenciana


Sumari del DOGV 6831, del 01-08-2012 (2012/7619)

RESOLUCIÓ de 25 de juliol de 2012, de la Conselleria d'Hisenda i Administració Pública, per la qual s'autoritza la generació de crèdit en el capítol IV del programa 761.10, Ordenació i Promoció Comercial, i la inclusió de determinada línia de subvenció per import global de 136.976,15 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7619


Data del document
:   25-07-2012

Organisme emissor
:   Conselleria d'Hisenda i Administració Pública

Tipus de document
:   Resolució

RESOLUCIÓ de 25 de juliol de 2012, de la Conselleria d'Hisenda i Administració Pública, per la qual s'autoritza la generació de crèdit en el capítol IV del programa 761.10, Ordenació i Promoció Comercial, i la inclusió de determinada línia de subvenció per import global de 136.976,15 euros. [2012/7619]  
La Conselleria d'Economia Indústria i Comerç va subscriure un conveni amb el Ministeri d'Indústria, Turisme i Comerç al desembre de 2010 per al desenrotllament del Pla de Millora de la Productivitat i Competitivitat del Comerç 2009-2012, en el qual es quantificava l'aportació del ministeri en un màxim de 942.112 euros i s'establia la seua taxa de cofinançament en el 40% de la quantitat aportada per la Generalitat per a les actuacions previstes en este.   
En no haver-se aplicat estos ingressos al pressupost, i atés el gasto ja realitzat i justificat en els termes exigits pel conveni, és procedent generar crèdits en el pressupost de gastos del programa 761.10 per l'import sol·licitat per la conselleria, que ascendix a 136.976,15 euros, a fi de satisfer obligacions derivades de compromisos adquirits en 2011, per al qual es requerisca reobrir en el seu annex de transferències corrents, la línia de subvenció T6583, «Gestió integral centres comercials urbans».  
  
A este efecte i en virtut del que disposen els articles 17 i 19 de la Llei 10/2011, de Pressupostos de la Generalitat per a l'exercici 2012, esta Conselleria d'Hisenda i Administració Pública adopta la següent resolució:  
  
Primer  
S'augmenta el pressupost d'ingressos en l'aplicació 701.07, «Transferències de capital de l'Administració de l'Estat. Subvencions Finalistes. Àrea d'Indústria i Comerç», per import de 136.976,15 euros.  
  
  
Segon  
S'augmenta el pressupost de gastos en l'aplicació 62.63.70.683.83.3 per import de 136.976,15 euros.  
  
Tercer  
Es reobri la línia de subvenció T6532, «Gestió integral centres comercials urbans», amb un import de 136.976,15 euros i amb les mateixes dades descriptives que tenia en l'exercici 2011, en l'annex de transferències corrents del programa 761.10, Ordenació i Promoció Comercial.  
  
València, 25 de juliol de 2012.- El conseller d'Hisenda i Administració Pública: José Manuel Vela Bargues.